зЗдравейте, имам следния въпрос:  

Вчера заплатих обучителен курс теория и практика за поставяне на мигли. Издадоха ми касова бележка, но днес като размислих започвам да се отказвам от него. Помолих да ми върнат парите, но ми отказаха с мотива, че са изпратили данните ми за изготвяне на сертификат.  

Как да защитя права си.


Благодаря!




Отказ от платен обучителен курс
===============================

 

Уточнението от Ваша страна е важно, тъй като се установява, че въобще курсът не е започнал, а и не сте подписвали договор. В такъв случай имате право да искате възстановяване на заплатената сума. При положение, че същата не Ви бъде възстановена, можете да сезирате КЗП, вкл. и по електронен път – има възможност за подаване на електронна жалба.




Здравейте, Мая Стойчева,


в Закона за защита на потребителите е предвидена възможност за отказ от договор, който е сключен от разстояние или извън търговския обект. В самия договор следва да е предвидена възможността за отказ от него. Разпоредбите на чл. 50 – 56 от ЗЗП за правото на отказ на потребителя от договора от разстояние или от договора извън търговския обект не се прилагат за договори за предоставяне на услуги, при които услугата е предоставена напълно и изпълнението и е започнало с изричното предварително съгласие на потребителя и потвърждение от негова страна, че знае, че ще загуби правото си на отказ, след като договорът бъде изпълнен изцяло от търговеца. 


Поздрави,  

адв. Николина Митова  

0898 303092




Моля да ми помогнете със закона за защита на потребителя-в кой член от него съм срещала изречение,че в срок о т14 дни мога да се откажа от услугата, за която съм заплатила?  

Като гледам развитието на нещата ще се възползвам от Вашите услуги най-вероятно. Благодаря!




Правото на отказ е регламентирано в посочените от мен чл. 50 до чл. 56 от ЗЗП, но касае единствено сключени договори от разстояние или извън търговския обект.




Като начало можете да изпратите покана – препоръчително от адвокат , по пощата или по куриер за възстановяване на заплатената сума. В случай че отново няма резултат, може да се предяви граждански иск за възстановяване на сумата поради непредоставено обучение. Гражданските дела обаче траят няколко години, заплаща се 4 % държавна такса от претендираната сума, а минималният адвокатски хонорар за материален интерес до 1000 лв., е 300 лв., така че следва да прецените дали си заслужава времето и усилията.


